hu en hu hu hu hu de hu hu hu hu hu hu hu hu hu hu hu hu hu hu hu sk hu rm hu en hu hu hu hu hu hu hu fr hu hu hu hu ca hu en en hu en hu en hu en hu hu hu hu hu hu hu hu hu en hu hu fr hu hu en hu hu hu hu de hu hu hu hu hu hu hu hu hu hu hu hu hu hu hu sk hu rm hu en hu hu hu hu hu hu hu fr hu hu de en en
Rig Lajos a sztrájkoló pedagógusok mellett | Tapolcai Media
Egészség – Érték – az egészségmagazin
Az emberi test és a művészet
Helyi mester – köztünk élő alkotó
Új Tapolcai Újság 2003 – 2014
Tapolcai Újság Online Archivum
Home \ hírek \ Rig Lajos a sztrájkoló pedagógusok mellett
Rig Lajos a sztrájkoló pedagógusok mellett
A pedagógusok követeléseivel egyetértve vállalt szolidaritást a sztrájkolókkal és egyebek mellett,  a badacsonytomaji, egész éves,  24 órás mentőállomás elindítása mellett foglalt állást Rig Lajos országgyűlési képviselő, a Veszprém- megye 3-as számú választókerület ellenzéki összefogás képviselőjelöltje tegnap délutáni tapolcai sajtótájékoztatóján. A képviselő választási programjának oktatási rendszert érintő részét bővebben is kifejtette az eseményen. Elmondta,  a kampány során hetente sajtótájékoztatót szervez, hogy mindenki megismerhesse választási programját.
– Több helyi pedagógus keresett meg azzal, hogy a Fidesz minden eszközzel arra törekszik, hogy megakadályozza a hétfői sztrájkot. Büszke vagyok arra, hogy itt élhetek Tapolcán, hiszen információim szerint, több helyi tanintézményben 8 és 10 óra között mégis megtartották a sztrájkot. És, hogy miért is éltek a munkabeszüntetés eszközével pedagógusaink, mit szeretnének elérni?  Béremelést, hiszen nem megengedhető az, hogy egy kezdő pedagógus 150 ezer forint nettó keresetért dolgozzon. Azért, hogy fizessék ki a túlóráikat, a helyettesítést. Harcolnak a szabad tankönyv választásért és az oltatlanok fizetés nélküli szabadságolásának megszüntetéséért. Ez utóbbiról szólva Rig Lajos hangsúlyozta:  a kormány szerint 800-1000 pedagógust érint az intézkedés, de valójában több ezer is lehet azoknak a pedagógusoknak a száma, akik nem kívánják felvenni a harmadik oltást.  Elég volt a pedagógusok megfélemlítéséből!- állt a sztrájkolók céljai mellé a jobbikos képviselő, aki szerint a Fidesznek volt rá 12 éve, hogy olyanná alakítsa át az oktatási rendszert, ami jó a szülőknek, a gyermekeknek és  biztonságos, kényelmes a pedagógusoknak, de nem tette.
Rig Lajos: “Körzetünkben is nagyok a gondok”
Az ellenzéki összefogás jelölje tucatnyi pontban foglalta össze a hazai oktatást érintő ellenzéki elképzeléseket. – Az oltás nem lehet kötelező.  Egyszeri, nagyarányú béremelés a szféra dolgozóinak. A pedagógus bértábla helyreállítása, differenciált bérezés kialakítása, ahol kiemelten fontos szerepet kapnak a pótlékok. Biztosítani kívánjuk, hogy az érettségiig minden magyar diák középfokú nyelvvizsgát tehessen. Ingyenes első diploma. Az egyetemek alapítványi kiszervezésének felülvizsgálata. A közoktatás modernizálása. Ingyenes tablet minden diáknak. A tankönyvválasztás szabadságának visszaadása. Legyen ismét 18 év a tankötelezettség Magyarországon!- sorolta Rig Lajos, aki a helyi mentőszolgálat túlterheltségéről, de az egészségügy általános helyzetéről is véleményt mondott. – A Fidesz csak ígér, közben alulfinanszírozott az egészségügy, egy év alatt 17 ezer dolgozó hagyta el az állami ellátást. Egy részük a magánellátásban vállalt munkát, sokan külföldre mentek. Körzetünkben is nagy a gond- állítja a képviselő.  A tapolcai mentőállomás négy mentőautója a Covid járvány óta erősen túlterhelt, hiszen a veszprémi kórházba is kell szállítani a betegeket, ami három órás kiesést okoz. Előfordul, hogy órákig nincs mentőkocsi Tapolcán.  Sümeg is hasonló cipőben jár. Ott az elképzelésem az, hogy vissza kell állítani a két 24 órás szolgálatot teljesítő gépjárművet a sürgősségi betegellátás biztonsága érdekében. A júniustól augusztus végéig szezonálisan működő badacsonytomaji (egy mentőgépjárművel rendelkező) mentési pont egész éves,  24 órás  üzemeltetése a Balaton északi partján az úgynevezett vak részek lefedése, illetve az egész éves balatoni turizmussal megjelenő ellátási igény kiszolgálása érdekében- ismertette elképzeléseit Rig Lajos. /tl/
Rig Lajos a sztrájkoló pedagógusok mellett
Töreky László | hírek, politika | 2022.02.01. 11:26
Ugyanazt gondolják a választókerület jövőjéről…
Csak sorompót hajlított, a vonatot megúszta a futár
107 – Rendőrségi magazin
Egészség – Érték – az egészségmagazin
Az emberi test és a művészet
Helyi mester – köztünk élő alkotó
Új Tapolcai Újság 2003 – 2014
Tapolcai Újság Online Archivum
Please specify an ID for the Contact Form in Theme Options > Single Post/Video > Video Report Form